Ja! Hvis skadelidte er sygemeldt på deltid fra sit arbejde, som følge af skaden, kan den skadelidte være berettiget til at modtage erstatning for svie og smerte. Det er fortsat et kriterie for erstatningen for svie og smerte, at den skadelidte er syg i lovens forstand, fx sygemeldt, samt er underlagt lægelig behandling. Efter reglerne om erstatning for svie og smerte skelnes der ikke mellem, hvorvidt skadelidte er fuldtidssygemeldt eller deltidssygemeldt. Et klassisk eksempel på en deltidssygemelding, er at den skadelidte har været sygemeldt fra sin arbejdsplads, hvorefter skadelidte genoptager sit arbejde på nedsat tid, fx 10 timer.